RSG - Dis die een! || Potgooi || Soek
Program AlleAanddiensAandgedagteArrie AvontuurAtlantis verlore, gevindAvonture wagBefonkBrêkfis met DerrichBybelstorietydDie avonture van BibberbobbejaantjieDie avonture van Manie MierDIE GROOT VYF deur Carina Diederichs-HugoDis operaDoen jou eie dingDrama 75ElsenburgforumFeitedagboekFiks vir die leweFinansiële FokusFinansiesGeestesgesondheidGenoeg is genoeg!GesondheidGroeipyneHersieningHoe verklaar jy dit?Hoe werk dit?ImpakIslam in FokusJou gesinKersfeesKinderpretKindertydKlaas Vakie roep!KommentaarKompasKopkrapKortomLaataandgedagteLeefwêreld van die gestremde LekkerleerLuister en leerMet raad en daadMiddag op RSG 1Middag op RSG 2MiddagvervolgverhaalMonitor'n Tweede kans deur Bettina WijngaardNal'ibaliNaweekaktueelOggend op RSGOggenddiensOns en die onderwysOppiradioOpskudPaasfeesPoen en ToekiePortret van...Praat SaamRadioteaterRand en sentRatelsRegsakeReis sonder grenseRSG @ KKNKRSG 80 JaarRSG DokumentêrRSG KunsRSG KunstefeesRSG LandbouRSG SkatkisRSG SportRuda geselsSeks en jySkrywers en BoekeSondagjoernaalSpeeltydSpektrumSpesiale uitsendingSterre en planeteStorietydTaaldingeTakalani SesameTempoTjailatydUit 'n ander hoekVers en KlankVroegaand op RSGVroegoggendgedagteWie is ek?
Van calendar Tot calendar
Gevorderde Soek ▾ SOEK HERSTEL
Praat saam 16 November 2018
Vrydag 16 November 2018
Ontevrede inwoners van Barkley-Oos in die Oos-Kaap het ingestem om hulle betoging op te skort ná 'n vergadering met die LUR vir Plaaslike Regering, Fikile Xasa. Die inwoners het betoog oor gebrekkige dienslewering. Hulle eis onder meer behuising en paaie. Hulle sê die plaaslike owerheid beteken dololo. Wat bereik protesoptogte dan, en het dit ‘n invloed op kiesers se stemme tydens die verkiesing?
Laai Af (44 986KB)
Praat saam 15 November 2018
Regter Rosheni Allie het vroeër vandeesweek drie mans in die Kaapse Hooggeregshof elk tweekeer lewenslank tronk toe gestuur vir die moord op die 21-jarige Matie, Hannah Cornelius. Cornelius en 'n vriend, Cheslin Marsh, is deur vier mans ontvoer waar hulle in Mei verlede jaar naby die kampus in haar motor gesit het. Sy is herhaaldelik verkrag en later vermoor, terwyl Marsh beroof, aangerand en vir dood agtergelaat is. Vernon Witbooi, Geraldo Parsons en Eben van Niekerk is weens aanklagte van verkragting, ontvoering, moord en poging tot moord gevonnis. Nashville Julius het 22 jaar tronkstraf gekry op aanklagte van ontvoering en roof met verswarende omstandighede. Die regter het in haar uitspraak gesê nie een van die beskuldigdes het enige berou vir hulle dade getoon nie, wat onberekenbare skade aangerig het aan die betrokke families en die hele gemeenskap van Stellenbosch. Watter impak het geweld en geregtigheid op slagoffers?
Laai Af (44 190KB)
Praat saam 14 November 2018
Suid-Afrika is aangewys as die voorsitter van `n komitee van vyf Afrika-lande wat ondersoek moet instel na die vasteland se betrokkenheid by die vierde nywerheidsrewolusie. Hulle sal kyk hoe Afrika sy inligting-, kommunikasie- en tegnologiesektore kan integreer by bestaande beleid om ekonomiese groei te bespoedig. Wat is die moontlike vooruitsigte vir die privaatsektor?
Laai Af (42 387KB)
Praat saam 13 November 2018
Suid-Afrika, Indië, Australië en Nieu-Seeland is van die lande wat Sondag die einde van die Eerste Wêreldoorlog, 'n honderd jaar gelede, herdenk het. Daar was verskeie seremonies om hulde te bring aan miljoene landgenote wat hulle lewe verloor het. 'n Twee minute lange stilte word reeds sedert 1919 jaarliks op Wapenstilstanddag om elfuur op die elfde dag van die elde maand gehou om die einde van die oorlog te herdenk. Wat was die politieke klimaat wat gelei het tot oorlog?
Laai Af (42 915KB)
Praat saam 12 November 2018
Die Minister van Justisie, Michael Masutha, sê hy sal studente-aktiviste wat skuldig bevind is in verband met misdade tydens die #FeesMustFall protesoptrede in 2016, help met aansoeke om presidensiële kwytskelding te kry. Dit is twee jaar later, en ons bespreek die relevansie en impak wat die veldtog op die politieke diskoers van Suid-Afrika gehad het.
Laai Af (44 252KB)
Praat saam 9 November 2018
Vrydag 9 November 2018
Die Internasionale Monetêre Fonds het sy ekonomiese groeivooruitsigte vir Suid-Afrika vir vanjaar en aanstaande jaar afwaarts aangepas van 3.9% tot 3.7%. Die IMF vra vir meer buigsaamheid in die arbeidsektor en verbeterde basiese onderwys en opleiding wat aan die vraag in die arbeidsmark sal voldoen. Hoe vaar die bestaande kurrikulum om in daardie behoefte te voorsien?
Laai Af (42 486KB)
Praat saam 8 November 2018
Hoewel die Demokrate beheer neem van die Huis van Verteenwoordigers ná eergister se middeltermynverkiesing in die VSA, het hulle steun in die senaat verloor. Die president, Donald Trump, beskryf egter steeds die verkiesing as ‘n groot sukses. Wat beteken die uitslae vir Trump, en watter lesse kan politieke partye plaaslik daaruit leer?
Laai Af (38 866KB)
Praat saam 7 November 2018
Gesoek: ‘n nuwe hoof vir die Nasionale Vervolgingsgesag. Een met integriteit, onkreukbare reputasie en wat korrupsie met hand en tand wil uitroei. Wat behoort die proses te wees, en wat moet kandidaat se prioriteite wees?
Laai Af (44 031KB)
Praat saam 6 November 2018
Die jongste ontledings van Statistieke Suid-Afrika wys dat daar in die eerste kwartaal ‘n toename van sowat 127 000 mense is wat nie werk het nie. Is rasseklassifikasie op aansoekvorms nog nodig as ons kyk na die verhouding tussen werkloosheid en ras?
Laai Af (42 739KB)
Praat saam 5 November 2018
Die regerende party, die ANC, ontken dat hy geld regstreeks van VBS Bank ontvang het, maar erken wel dat hy geld ontvang het van ‘n aandeelhouer, Vele Investments. Intussen het die DA ook politieke uitdagings nadat Patricia de Lille as burgemeester en lid van die party bedank het. Die EFF probeer ook hulle interne vure doodsmoor nadul hulle adjunkpresident, Floyd Shivambu, by die VBS-skandaal betrek is. Wat is die uitdagings vir die drie grootste politieke partye, en hoe bestuur hulle leiers die interne politiek?
Laai Af (43 230KB)